OpenLLM-France/wikimedia huggingface dataset:
# Caloscypha fulgens

Caloscypha fulgens Caloscyphaceae familiako onddo espezie bat da. Ez da erabiltzen sukaldean.
Sinonimoak: Peziza chrysocoris, Peziza cyanoderma, Pseudoplectania fulgens, Aleuria fulgens, Otidella fulgens, Barlaea fulgens, Plicariella fulgens, Detonia fulgens, Lamprospora fulgens.

## Deskribapena

Karpoforoa: 2 eta 4 cm bitarteko zabalerako apotezioa da, lehenengo hemisferikoa, gero ziatiformea, baina nahiko itxia; kanpotik hurraren kolore argia du, feltroduna eta pikortsua; Barrutik gorri-bermiloi kolorekoa edo gorri-laranja kolorekoa.
Haragia: Mehea, hauskorra, argizari itxurakoa, koloregabea; ebakitzean berdexka kolorekoa bihurtzen da.
Askak: Gailurrean ez dira amilonoideak.
Etimologia: Caloscypha terminoa, eder, esan nahi duen grezierazko "kalós" hitzetik dator eta kopa, esan nahi duen latinezko "scyphus" hitzetik. Hau da, kopa ederra. Fulgens epitetoa bere kolore ederragatik du.

## Jangarritasuna

Ez du balio gastronomikorik.

### Nahasketa arriskua

Peziza-en ordenatik, hau da berde-urdinez tindatzen den espezie bakarra. Aleuria aurantia ez da berdez tindatzen, eta udazkenean hazten da. Sarcoscypha coccinea delakoak kolore gorri-eskarlata du eta hostogalkorren basoetan hazten da.

## Sasoia eta lekua

Udaberrian, elurra urtu ondoren, ondo jasaten du hotza. Batez ere kare lurra duten koniferoen basoetan.

### Banaketa eremua

Kanada, Alaska, Ameriketako Estatu Batuak, Europa, Errusia, Turkia, Japonia.

## Espeziearen egoera

Aranzadi Elkartearen arabera, Caloscypha fulgens desagertzeko arriskuan dauden onddoen eusko-kantauriar Zerrenda Gorrian dago. Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 551 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 75 or. ISBN 84-87997-86-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 489 or. ISBN 84-505-1806-7..
* ↑ Caloscypha fulgens: GBIF—the Global Biodiversity Information Facility.
* ↑ Zerrenda Gorria, Aranzadi Zientzia Elkartea

## Kanpo estekak

* Datuak: Q3915690
* Multimedia: Caloscypha fulgens / Q3915690
* Espezieak: Caloscypha fulgens
# Calvatia cyathiformis

Calvatia cyathiformis Agaricaceae familiako onddoa da. Gaztetan kontsumi zitekeen, baina gastronomikoki ez du balio. Kontuan izan behar da “calvacín” duela, minbiziaren tumoreak inhibitzen dituen substantzia.
Sinonimoak: Lycoperdon pseudolilacinum, Lycoperdon chilense, Calvatia pseudolilacina, Calvatia lilacina var. chilensis.

## Deskribapena

Karpoforoa: Globo itxurakoa, 8 cm arteko diametrokoa eta garaiera handixeagoa. Exoperidioa plaka poligonaletan laurdenduta. Endoperidioa lila kolorekoa, hauskorra eta mintzezkoa, esporak ere lila kolorekoak, esporen hautsak, dozenaka miloi esporaz osatua, munduari bi aldiz eman diezaioke buelta haizeak eramanda, lurrera erori eta mizelio berria sortu aurretik.
Hanka: Ikusten ez dena edo oin labur eta lodi bat.
Haragia: Subgleba belakitsua. Gleba biguna, hasieran zuria, gero hauts purpura-more kolorekoa.
Etimologia: Calvatia hitza “calvus” hitzetik dator, burusoila, hau da: garezur baten antza duen onddoa. Cyathiformis epitetoak, kopa formakoa esan nahi du, frantsesezko cyathiforme hitzetik.

## Jangarritasuna

Gaztetan gleba oraindik zuria dagoenean erdipurdiko jangarria.

### Nahasketa arriskua

Calvatia utriformis antzekoa da, baina honek gleba hori-berdexka kolorekoa du.

## Sasoia eta lekua

Udaberrian eta udazkenean ohikoa. Gune irekietan, belardietan eta larre pobreetan.

### Banaketa eremua

Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 450 or. ISBN 84-505-1806-7..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Calvatia cyathiformis: GBIF—the Global Biodiversity Information Facility.

## Kanpo estekak

* Datuak: Q5024215
* Multimedia: Calvatia cyathiformis / Q5024215
* Espezieak: Calvatia cyathiformis
# Kaamasmukka

Kaamasmukka (iparraldeko samieraz: Gámasmohkki) Finlandiako Utsjoki udalerria osatzen duten herrixketako bat da. Kevo Natura Erreserba Hertsiaren ondoan dago, Muotkatunturi eta Paistunturi Eremu Basatien artean, hain zuzen. Kaamanendik (Inariko herrixka) Karigasniemira doan Kantatie 92 errepidea herrixka zeharkatzen du. Ehunera iristen ez diren biztanle gehienak samitarrak dira.

## Erreferentziak

* ↑ Utsjokiko udala

## Kanpo estekak

* Datuak: Q3751914
* Multimedia: Karigasniemi / Q3751914
# Candolleomyces candolleanus

Candolleomyces candolleanus Psathyrellaceae familiako onddo espezie bat da.
Sinonimoak: Agaricus violaceolamellatus, Drosophila candolleana, Hypholoma candolleanum, Psathyra candolleana, Agaricus candollianus, Psathyrella candolleana, Drosophila candolleana var. candolleana.

## Deskribapena

Kapela: 1 eta 5 cm bitarteko diametrokoa. Ganbil-kanpai itxurakoa, arre-okre kolorekoa edo beixa, errezelaren hondar zuri zerrendarekin ertzean.
Orriak: Arre-more kolorekoak ertz zuriarekin.
Hanka: 6 eta 7 cm bitarteko garaierarekin eta 0,3 eta 0,5 cm bitarteko lodierarekin. Zilindrikoa, bihurgunetsua, gehienetan soropildua, zurixka.
Haragia: Zurixka, usain nabarmenik gabea.
Etimologia: Hypholoma terminoa grekozko, harizpia esan nahi duen “úpos” hitzetik eta ertza esan nahi duen ”loma” hitzetik. Ertzari dagokio, batzuetan gortinaren hondarrak izaten dituelako. Appendiculatum epitetoa berriz, latinetik dator, zerrendarekin esan nahi duen “appendiculatus” hitzetik. Kapelaren ertzean izaten duen zerrenda ederragatik.

## Jangarritasuna

Susmagarria.

### Nahasketa arriskua

Hypholoma generokoen artean erraz ezagutzen da, kapelaren ertzean izaten duen zerrenda zuriagatik.

## Sasoia eta lekua

Hostozabalen azpian.

### Banaketa eremua

Mundu osoan barreiatzen da, kontinente guztietan zehar, eta habitat ugaritan garatzen da.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 101 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ Candolleomyces candolleanus: GBIF—the Global Biodiversity Information Facility.

## Kanpo estekak

* Datuak: Q110745624
* Multimedia: Candolleomyces candolleanus / Q110745624
# Erdialdeko Europa

Erdialdeko Europa Europako kontinenteko eskualde bat da. Muga lausokoa, Mendebaldeko eta Ekialdeko Europaren artean dagoen eremua da. Gerra Hotzak alde hori bitan banandu zuen, oso garbi, Altzairuzko Oihalaren bidez. Gainera, Ipar eta Hego Europako eskualdeekiko mugak ere ez dira batere garbiak. Azken buruan, herrialdeen eta denboraren arabera aldatuz doa alde honen definizioa.
Nolanahi ere, eskuarki, herrialde hauek osatzen dute Erdialdeko Europa:
* Alemania
* Eslovakia
* Eslovenia
* Hungaria
* Liechtenstein
* Polonia
* Suitza
* Txekia

## Ikusi ere

Erdialdeko eta Ekialdeko Europa
* Datuak: Q27509
* Multimedia: Central Europe / Q27509
# Cantharellula umbonata

Cantharellula umbonata Tricholomataceae familiako onddoa da.
Sinonimoak: Agaricus muscoides, Cantharellus umbonatus, Cantharellus dichotomus, Cantharellus umbonatus var. dichotomus, Cantharellus muscoides, Merulius muscoides, Merulius dichotomus, Chanterel muscoides, Clitocybe umbonata, Amanita muscoides.

## Deskribapena

Kapela: 3 eta 5 cm bitarteko diametrokoa; gero, zilbor sakon batekin, oinarrian titia duena, zeta antzekotik gutxi-asko belusdunera, more-grisa, ertza biribildua, leuna.
Orriak: Erabat dekurrenteak, ildoekin, zuriak, tindu arrosekin.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 7 cm arteko garaierakoa eta 0,4 cm arteko lodierakoa, nahiko fusiformea edo klabiformea, ia kolore berekoa.
Haragia: Zurbila, usaingabea, zertxobait gorritu egiten da.

## Jangarritasuna

Ez da erabiltzen sukaldean.

## Sasoia eta lekua

Udan eta udazkenean. Askotan, zuhaitz hostoerorkorren azpian edo baso mistoetan, goroldio artean soropilak eratuz. Urria.

### Banaketa eremua

Ipar Amerika, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 130 or. ISBN 84-282-0865-4..
* ↑ Cantharellula umbonata: GBIF—the Global Biodiversity Information Facility.

## Kanpo estekak

* Datuak: Q2403071
* Multimedia: Cantharellula umbonata / Q2403071
* Espezieak: Cantharellula umbonata
# Ekialdeko Europa

Ekialdeko Europa, berez, Europako ekialdean dagoen eskualdea da. Hala ere, Europako ekialde eta mendebaldearen arteko ezberdintzea historikoki ezberdina izan da. Mugak zehazterako garaian, Europaren erdialdea non dagoen begiratu behar da, hau politikoki aldatu baita. Adibidez XX. mendearen erdialdean Polonia edo Hungaria, SESBekin batera zeudenak politikoki, Ekialdeko Europa kontsideratzen ziren. Gaur egun eurek Europa Zentraltzat dute euren burua, Errepublika Sobietar horiekin ez nahasteko.
Nazio Batuen Erakundeak 1989an honako herrialdeak sartu zituenu izen horren azpian:
* Bielorrusia
* Bulgaria
* Txekiar Errepublika
* Alemaniako Errepublika Demokratikoa
* Hungaria
* Moldavia
* Polonia
* Errumania
* Errusia
* Eslovakia
* Ukraina
Horretaz gain honako SESBeko kide ohiak ere sartu ohi dira:
* Armenia
* Azerbaijan
* Estonia
* Georgia
* Letonia
* Lituania
Kasu askotan Balkanetako herrialdeak ere sartzen dira definizioan:
* Albania
* Bosnia eta Herzegovina
* Ipar Mazedonia
* Montenegro
* Serbia
* Kroazia
* Eslovenia

## Erreferentziak

* 1 2 Martínez Rueda, Fernando; Aizpuru Murua, Mikel. (2011). Gaur egungo munduaren historia, 1945-2009. Udako Euskal Unibertsitatea ISBN 9788484383345..

## Ikusi ere

* Europa
* Erdialdeko eta Ekialdeko Europa

## Kanpo estekak

* Datuak: Q27468
* Multimedia: Eastern Europe / Q27468
# Demokrazia liberal

Demokrazia liberala ordezkaritzako demokrazia batean datzan gobernu-modu bat da. Demokrazia horretan, hautatutako ordezkariek erabaki politikoak hartzeko duten gaitasuna zuzenbide-estatuaren mende dago, eta, normalean, eskubide eta askatasun indibidual eta kolektiboen babesean arautzen duen konstituzio batek moderatzen du. Konstituzio horrek murrizketak ezartzen dizkie bai agintari demokratei, bai demokrazia liberal horren barruan gehiengo sozial jakin baten borondateak betearazteari.
Demokrazia liberaletako konstituzioek bermatutako eskubideak eta askatasunak askotarikoak dira, baina, normalean, honako eskubide hauetako asko biltzen dituzte: berme prozesala, intimitatea, jabetza pribatua eta legearen aurreko berdintasuna, bai eta adierazpen-, elkartze- eta kultu-askatasunak ere. Demokrazia liberaletan, eskubide horiek (batzuetan "oinarrizko eskubide" gisa ezagutzen direnak) Konstituzioaren edo legearen bidez arautzen dira. Gainera, eskuarki, eskubide horiek administratzeko edo indartzeko gaitasuna duten erakunde zibilak daude.
Demokrazia liberalen ezaugarri nagusiak tolerantzia eta aniztasun politikoa izaten dira; ideia sozial eta politiko bereiziak, baita muturrekoenak ere, elkarrekin bizi daitezke eta botere politikoa lortzeko lehiatu, betiere oinarri demokratiko baten gainean. Demokrazia liberalek aldian-aldian hauteskundeak egiten dituzte, non alderdi politiko ezberdinak boterea lortzeko lehiatzen diren.
"Liberala" terminoak, "demokrazia liberala" esamoldearen barruan, ez du esan nahi horrelako demokrazia baten gobernuak liberalismoaren ideologia politikoari zorrotz jarraitu behar dionik, nahiz eta "demokrazia liberalaren" kontzeptu hutsa liberalismo politikoaren korrontetik sortu.

## Erreferentziak

* ↑ Francis-Paul Bénoit, La démocratie libérale, PUF, 1978, ISBN 2-13-035733-4
* ↑ Francis Dupuis-Déri, Démocratie. Histoire politique d'un mot. Aux États-Unis et en France, Lux, 2013

## Ikusi ere

Demokraziaren indizea
* Datuak: Q192125
# Cantharellus amethysteus

Cantharellus amethysteus Cantharellaceae familiako onddo espezie bat da. Cantharellus cibarius perretxikoak baino zertxobait kalitate gastronomiko baxuagoa du.
Sinonimoak: Craterellus amethysteus, Merulius amethysteus.

## Deskribapena

Kapela: 1 eta 12 cm bitarteko diametrokoa. Haragitsua, sendoa, ganbila, gero zabaldua edo gutxi hondoratua erdian, lila edo ametista koloreko tomentu arin batez estalia, horrek gainazalari pitzatu itxura ematen dio, honek bereizten du Cantharellus cibarius delakoarengandik.
Orriak: Tolesturak, dekurrenteak, urkilatuak, meheak, Cantharellus cibarius-ean bezala horixkak.
Orri dekurrenteak: Hanka ukitzeaz gain beherantz jarraitzen duten orriak.
Hanka: 3 eta 7 cm bitarteko garaierakoa eta 0,7 eta 2 cm bitarteko diametrokoa. Betea, sendoa, biluzik, goitik beheraino mehetua, zilindrikoa edo irregularra; kapelaren kolore berekoa.
Haragia: Zuria edo horixka samarra gainazalaren azpian, sendoa denbora luzez. Usain bereizgarria du. Zapore meleka.
Etimologoa: Amethysteus epitetoa ametista kolorez lausotutako kapela duelako du.

## Jangarritasuna

Jangarri ona.

### Nahasketa arriskua

Cantharellus cibarius horiagoa da laranja kolore gutxiagorekin (tolesturak bezala), ezkatatxo horiak falta ditu eta oina lirainagoa, ez hain lodia eta puntazorrotza. Cantharellus friesii laranja-gorrixkagoa da.

## Sasoia eta lekua

Udan eta udazkenaren hasieran (tenperatura leuna bada). Normalean Cantharellus cibarius eta Cantharellus subpruinosus-en ondoren agertzen da. Hostozabalen eta koniferoen azpian. Urri samarra.

### Banaketa eremua

Kanada, Ameriketako Estatu Batuak, Europa, Kongoko Errepublika Demokratikoa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 463 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Cantharellus amethysteus: GBIF—the Global Biodiversity Information Facility.

## Kanpo estekak

* Datuak: Q2527495
* Multimedia: Cantharellus amethysteus / Q2527495
# Autoritarismo

Autoritarismoa era nabarmen batean boterea eta menpekotasuna oinarritzat dituen egitura politikoaren jokabidea da, askatasunaren,demokraziaren eta tolerantziaren aurkakoa. Autoritarismoz jokatzen duen erakunde eta sistema politikoa autoritarioa dela esaten da. Sistema politiko autoritariotzat frankismoa hartzen da, besteak beste.

## Ikus, gainera

* Totalitarismo
* Demokraziaren indizea

## Kanpo estekak

* Datuak: Q6229
* Multimedia: Authoritarianism / Q6229
# Kobe Goossens

Kobe Goossens (Lovaina, 1996ko apirilaren 29a), txirrindulari flandriarra da, profesionala 2020tik aurrera. Gaur egun Intermarché–Circus–Wanty taldean ari dena.
2019an jakitera eman zen hurrengo urterako profesionaletara pasatuko zela Lotto Soudal taldean.

## Palmaresa
### Amateurretan

2016
* 3. Egide Schoeters Kopan
2018
* 2. Jurako Tourrean
* 3. Flèche flamanden
2019
* Jurako Tourra eta etapa 1
* 2. Nafarroako Itzulian
* 3. Circuit des Ardennes internationalean

### Profesionaletan

2021
* Romandiako Tourreko Mendiko sailkapena
2022
* 5. Trofeo Serra de Tramuntanan
* 7. Trofeo Calviàn
* 9. Trofeo Pollença–Port d'Andratxen
2023
* Trofeo Port d'Andratx-Port de Pollença
* Trofeo Serra de Tramuntana
2024
* 6. Eschborn-Frankfurten

## Sailkapen orokorra Itzuli handietan

| Itzulia | 2020 | 2021 | 2022 | 2023 |
| Italiako Giroa | — | UT | — | — |
| Frantziako Tourra | — | — | 46. | — |
| Espainiako Vuelta | 24. | — | — | UT |
—: ez zuen parte hartu
UT: utzi, ez zuen amaitu

## Erreferentziak

* ↑ Kobe Goossens ascenderá al primer equipo del Lotto Soudal la próxima temporada

## Kanpo estekak

* Kobe Goossens - ProCyclingStats
* Datuak: Q22328184
* Multimedia: Kobe Goossens / Q22328184
# Martin Earley

Martin Earley, (Clonsilla, 1962ko ekainaren 15a) txirrindulari irlandar ohia da, profesionala 1985etik 1996ra.

## Palmaresa

1984
* 6. Nafarroako Itzulian eta 2 etapa
1986
* Italiako Giroko etapa 1
* 8. Euskal Herriko Itzulian eta etapa 1
1987
* 5. Euskal Herriko Itzulian eta etapa 1
* 3. Haut-Varko Tourrean
* 6. Irlandako Itzulian
1989
* Frantziako Tourreko etapa 1
* Vaucluseko Tourreko 2 etapa
* 7. Munduko errepideko txapelketan
* 9. Lombardiako Giroan
1990
* 8. Tirreno-Adriatikoan
* 9. Lieja-Bastogne-Liejan
1991
* Galiziako Itzuliko etapa 1
* 3. Rund um den Henninger-Turmen
* 3. Ameriketako Sari Nagusian
1992
* 7. Züricheko txapelketan
1993
* 6. Mediterraneoko Tourrean
1994
* Irlandako errepideko txirrindularitza txapelketa

## Sailkapen orokorra Itzuli handietan

| Itzulia | 1985 | 1986 | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 |
| Italiako Giroa | - | 47. | - | - | - | - | - | - | - | - | - | - |
| Frantziako Tourra | 60. | 46. | 65. | UT | 44. | UT | UT | 80. | - | - | - | - |
| Espainiako Vuelta | - | - | 22. | 19. | - | - | - | - | UT | - | - | - |
| Munduko txapelketa | - | - | - | - | 7. | - | 28. | - | - | - | - | - |
—: ez zuen parte hartu
UT: utzi, ez zuen amaitu

## Erreferentziak

* ↑ Frantziako Tourreko etapa garaipena (bideo)

## Kanpo estekak

* Martin Earley - ProCyclingStats
* Martin Earley ‘’’sitiodeciclismo.net’’’
* Datuak: Q1600627
# Saltsa-perretxiko horilun

Saltsa-perretxiko horiluna (Craterellus tubaeformis) Cantharellaceae familiako onddo espezie bat da. Lehen Cantharellus generoan sailkatzen bazen ere, filogenetika molekularreko ikerketek erakutsi dute hobe dela hura Craterellus generoan sartzea.
Sinonimoak: Cantharellus infundibuliformis var. subramosus, Craterellus infundibuliformis, Craterellus tubaeformis f. pallidus, Cantharellus tubaeformis.

## Deskribapena

Perretxiko honek tronpeta itxura dauka, eta haren txapela marroi-horixka da, 5 cm arteko tamainakoa. Himenioan tolesturak dauzka, elkarrengandik banatuak, eta txapelak baino kolore argiagokoak dira, krema kolorekoak, ia zuriak zenbaitetan. Txapelaren eta hankaren arteko muga argia nabari da gehienetan, kolore aldaketa nabarmena baita. Hanka horia dute, zilindrikoa edo zapaldua, barrutik hutsa eta 10 cm arteko luze izan daitekeena.
Gehienetan pinudietan bizi da, baina hosto-erorkorreko basoetan ere ageri da. Irailetik abendura sortzen da gehien bat, baina neguaren hasieran ere ager daiteke.
Kapela: 2 eta 5 cm bitarteko diametrokoa. Haragitsu samarra; ganbila inbutu forman; gainazal zimurtsuarekin, ezkatatsu samarra edo leuna; hori-gris iluna.
Orriak: Estu, lodiak; oso anastomosatuak, dekurrenteak, horitik grisera doan kolorekoak.
Orri dekurrenteak: Hanka ukitzeaz gain beherantz jarraitzen duten orriak.
Hanka: Ia betik betea, oso irregularra, okerra, oro har, goialdean beste hainbat kapelaren hanka txiki batzuk darama.
Haragia: Hori zurbila, zapore meleka eta usain desatsegin bereizgarriarekin.
Etimologia: Cantharellus, grekotik dator eta koparen txikigarria da, kopa txikia esan nahi du. Subramosus epitetoa berriz latinetik dator, sorta baten antzekoa esan nahi duen “subramosus” hitzetik.

## Jangarritasuna

Jangarritasunari dagokionez, oso antzekoa den saltsa-perretxiko horiarekin alderatuta Euskal Herrian ez da oso ezaguna, baina perretxiko jangarri ona da. Erraz lehortzen da eta luzaro kontserba daiteke.

## Sasoia eta lekua

Udan. Koniferoen basoetan, usteltzen ari diren egurretan.

### Banaketa eremua

Kanada, Ameriketako Estatu Batuak, Alaska, Mexiko, Costa Rica, Europa, Errusia, Turkia, Zipre, Kaukasia, Himalaiako eremua, Japonia, Filipinak, Australia, Zeelanda Berria, Antartika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 465 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ Craterellus tubaeformis: GBIF—the Global Biodiversity Information Facility.

## Kanpo estekak

* Datuak: Q371126
* Multimedia: Craterellus tubaeformis / Q371126
* Espezieak: Craterellus tubaeformis